text: Mormii Biyyoota adda addaa keessatti godhamaa oole: Biyyoota addunyaa heddu keessatti labsii Ameerikaan Al-Qudsi ilaalchiftee baafte balaaleffatuun mormiin gaggeeffamaa oole.
text: #000003
text: Himannaa Iiraan: Ameerikaan xiyyeeffannaa ummatni addunyaa dhimma Al-Qudsi irratti godhaa jiru jijjiiruuf yaala jirti jechuun Iiraan yakkite. Mootummoota Gamtoomaniitti Ambasadariin Ameerikaa, Iiraan waliigaltee Niwukilarii cabsuu isii ragaa hin haalamne qabna jechuun guyyaa kaleessa himatte. Kanuma hordofuun Jum’aa hardhaa Mootummoota Gamtoomanitti Ambaasaddarri Iiraan deebisaa kenneen, Ameerikaan xiyyeeffannaa ummatni addunyaa dhimma Al-Qudsi irratti godhaa jiru jijjiiruuf yaala jirti jedhe.Ibsa Gamtaa Awrooppaa: Isra’eel dachii Falasxiin kan humnaan qabatte irratti ijaarsa seeraan alaa kan itti fufte tahuu Gamtaan Awurooppaa beeksise. Ijaarsi seeraan alaa Isra’eel E1 jettee moggafte, kutaleen Weest baank fi Al-Qudsi akka addaan muramanitti kan karoorfame akka ta’e gabaasni gamtaa Awrooppaa kun ni ibsa. Isra’eel gandoota lammilee Falasxiin diiguu akka itti fufteefi Qubattoota Yahuudotaatiif ammoo daandii gurguddaa fi manneen jireenyaa bal’inaan kan ijaaraa jirtu tahuu gabaasichi ibseera. Daandii Ijaaramaa jiru kun magaalota Falasxiin lamaan; Ramaalaah fi Beeytalaham kan walqunnamsiisu tahus, magaalaa Al-Qudsi irraa dabsuudhaan kan ijaaraamaa jiru tahus gabaasni guyyaa hardhaa bahe ni mul’isa. Akka gabaasa kanaatti naannawa Al-Qudsi/jerusalem qofatti Isra’eel dachii humnaan qabatte irratti lammiilee isii 208,000 ol ta’an qubsiiftee jirti.Ameerikaan Imbaasii isii biyyoota jaha keessa jiraniif akeekkachiisa baafte: Imbaasiiwwan Ameerikaa biyyoota jaha kessatti argamaniif akkeekachiifni kan kenname yoo tahu, biyoonni jahan mormiin Imbaasii Ameerikaa duratti juma’aa hardhaa ni gaggeefama jedhame, Kabul-Afgaanistaan, Kuwalalampuur-Maleezhiyaa, Tookiyoo-Jaapaan, Waarsoo-Poland, Budapest-Hangaarii fi Qonsilaa Ameerikaa Nepils-Xaaliyaaniiti.Qondaaltonni Japaan Imbaasii Ameerikaa Tookiyoo keessatti argamuuf akeekkachiisa erganiin, mormiin namoota 300 ol hirmaachisu murtii Ameerikaan Al-qudsi/Jarusalem ilaalchisuun baafate balalefachuun Juma’aa hardhaa kan karoofame tahuu beeksisan.Muummichi ministeera Maleezhiyaa duraanii Mahatiir Muhammad murtii Traamp balaalefachuun, mormii guyyaa hardhaa Maleezhiyaa magaalaa Kuwalalampur keessatti gaggeefame irratti haasawa godhe. Dr Mahatiir Muhammad yeroo ammaa manguddoo wagga 93ti.
text: #000006
text: Buufatni daangaa gaazaa tii fi Isra’eel jidduu jiru baname: Isra’eel Buufataalee daangaa Gaazaa fi Isra’eel jidduu jiru Khamiisa dheengaddaa cuftee turte. Guyyaa hardhaa buufataalee lamaanuu kan bante tahuu miidiyaaleen Isra’eel gabaasan.
text: #000008
text: Hamaas labsii Traamp Alqudsi ilalchisee baase, lammiileen Falasxiin hadheeffatanii akka morman guyyaa hardhaatis waamicha godhe.
text: #000009
text: Gamtaan Biyyoota Islaamaa dhimma Al-Qudsi ilaalchisee walgahii Ariifachiisaa magaalaa Istaanbul keessatti geggeessaa jiruun “Al-Qudsi magaalaa guddoo Falasxiin” jechuun mormii tokko malee labse.Walgahii kana irratti Sa’udii fi biyyoonni Arabaa michuu isii tahan dipilomaatota sadarkaa gad aanaatiin waan hirmaataniif, walii galteen akkana cimaa ta’e irra hin gayan yaadni jedhu akka tureefi, haata’u malee biyyoonni miseensa gamtichaa waldhabdee isaan jidduu jiru moggatti dhiisuudhaan, dhimma Al-Qudsi irratti waliigaltee akkanaa irra gahuun isaanii labsii Traamp fudhatama kan dhabsiisu akka tahe gabaafameera.Wixinee labsii kanaan biyyoonni idil-addunyaatis Magaalaan Al-Qudsi magaalaa guddoo Falasxiin tahuu beekkamtii akka kennaniif waamicha kan dabarse akka tahee fi labsii Donaald Traamp haala cimaa ta’een balaaleffateera. Gamtaan biyyoota Islaamaa (OIC) biyyoota 57 miseensummaan kan hammate tahuun ni beekkama.
text: #000010
text: Dardara ganna 16 Waraana 20’n
text: #000012
text: Gootichi Footoo irratti argitan kun Fawzii Al Juneydii jedhama. umriin isaa 16. Waraana Israa’el kan meeshaa waraanaa guutuu hidhatee isa ajjeesuuf itti dhufe dhagaan darbannaan qabame. gurbaa tokko nama 20n Qabanii ija hidhanii eega hedduu tumanii booda mana hidhaatti darban. footoon kun torban kana keeysa Miidiyaalee hawaasummaa irratti faca’ee addunyaan irraa haasawutti jirti. Eega Doonaald Traamp magaalaan Al-Quds magaalaa guddoo Israa’eel tahuu labsee booda, hanga ammaatti falasxiinonni 16 ol waraana israa’eliin hidhamaniiru. namoonni 4 ol ajjeefamanii 700 ol ammoo miidhamanii jiru. Rabbiin guddaan Haqa warra haqaatiif haa deebisu.
text: #000013
text: Murtii Traamp waa’ee Magaalaa Al Quds irratti dabarse hordofee, mormiin jiru addunyaa waliin gahutti jira. Eeshiyaa irraa kaasee hanga Afriikaa fi Awurooppaatti, Muslimooni Murtii kanatti dallanan dirretti bahanii mormii isaanii bifa garagaraatiin ibsataniiru.Murtii Traamp waa’ee Magaalaa Al Quds irratti dabarse hordofee, mormiin jiru addunyaa waliin gahutti jira. Eeshiyaa irraa kaasee hanga Afriikaa fi Awurooppaatti, Muslimooni Murtii kanatti dallanan dirretti bahanii mormii isaanii bifa garagaraatiin ibsataniiru.Alhada kaleessaatis mormitoonni kumaatamaan laakkawaman alaabaa Falasxiin qabachuudhaan, deeggarasa ummata Falasxiiniif qaban ibsaniiru.Murtiin Traamp Roobii darbe dabarse kana, haga ammaatti Israa’el yoo taate malee namni deeggaru tokkollee hin argamne. Hooggantoota irrraa kaasee, namoonni garagaraa mormii isaanii haala garagaraatiin ifa godhaniiru. Hiriirri Falasxiin keessatti eegalame haga ammaa hin dhaabbanne.Akka dhaabbanni Fannoo diimaa Falasxiin beeksisetti, Alhada kaleessaa dhukaasa loltootni Israa’el Falasxiinota West Baank fi Gaazaa keessatti hiriira bahan irratti bananiin, namoonni 157 madaayaniiru. Guyyaa hiriirri jalqaberraa hanga kaleessaatti Gaazaa keessatti Falasxiinonni 4 ajjeefamaniiru.Biyya Lubnaan Magaalaa Beeruut keessattis hiriirtonni poolisootaan walitti bu’aniiru. Hiriirtonni gara Imbaasii Ameerikaa deemanii mormii isaanii dhageeysisuuf yaalanis, loltoonni mootummaa garuu akka garas hin deemne isaan dhoorkan. Kana booda dallansuudhaan alaabaa Israa’elii fi Ameerikaa ibiddaan gubanii, poolisootattis dhakaa darbataniiru. Poolisiinis bishaan danfaa fi gaasii imimmaanii dhukaasuun, hiriirtotni gara Imbaasii akka hin deemne dhoorkeera.Mormitoota keessaa Adnaan Abdullaah, “Murtiin Traamp haga namoonni akka kiyyaa kunniin lubbuun jiranitti dalagaa irra hin oolu”jechuun gaazexeessitootaaf ibse. Dargaggeessi biraatis, Mootummaan Lubnaan Ameerikaa cinaa dhaabbachuu isaa balaalleeffachuudhaan, “Hooggantoonni tokkoon isaaniillee nu waliin hin jiran. Biyyoonni Arabaatis nu deeggaraa hin jiran. Yaa Rabbi! Nuti Alaabaa Falasxiin olkaasna”jedhe.Ministeeronni dhimma Alaa biyyoota Arabaatis guyyaa Alhadaa walitti qabamuun, Traamp Murtii isaa akka haquufi, dhaabbanni mootummoota gamtoomaniitis tarkaanfii Ameerikaa kana akka balaalleeffatu gaafataniiru.Indooneeshiyaa: magaalaa Jaakaartaa keessattis hiriirtonni kuma 5 ta’an Alaabaa Falasxiin qabatanii, Imbaasii Ameerikaa duratti guyyaa lammaffaaf hiriira bahuun mormii Murtii Traamp irratti qaban ibsataniiru. Namoota Hiriira kana qindeessan keessaa Nuurjannaah Nurwaanii, “Haasofni hooggantoonni haasawan qofti nu hin quubsu. Dhaabbileen gurguddoon addunyaa dhiibbaa garagaraa gochuun Murtiin kun akka haqamu taasisuu qabu”jedhe.Preezidaantiin Indooneeshiyaa Jookoo Widoodootis Murtii Traamp mormuun, Ambaasaaddarri Ameerikaa Jaakaartaa jiru dhimma uumame irratti ibsa akka kennu gaafatee jira.Turkiyaattis namootni kumaatamaan laakkawaman Alaabaa Turkiyaa fi Falasxiin qabatanii dirretti bahuun mormii isaanii dhaggeeysisaniiru.Eega gaafa Murtiin kun dabarfamerraa kaasee Preezidaantiin Turkiyaa Erdogaan mormii isaa haalaan ibsaa jira. Murtii Traamp kanas ‘Murtii Qullaa Gatii hin qabne’ jechuun haga xumuraatti kan falmatu ta’uu beeksise. Biyyoonni Islaamaatis dhimma kanarratti saffisaan akka mari’atan waamicha godheera.Morookoo: Magaalaa Raabaat keessatti hiriirtonni dallansuu Murtii Traamp irratti qaban dhaggeeysisaniiru. Miseensooni mootummaa, dhaabbileen mormitootaa, warroonni Amantii leellisanii fi balaalleeffatanis, gamtaan dirretti bahuun mormii isaanii ibsaniiru.Indiyaa: Kutaa Kaashimir keessatti ammoo jiraattoonni suuqaa fi mana isaanii cufuun karaa duwwaa godhanii mormii isaanii ibsatan. Yamanii fi Suuriyattis mormitoonni Murtii Traamp kan balaaleeffatan ta’uu beeksisan.Masr: Yunivarsiitii Al Azhaar keessattis barattootaa fi Proofeesaroonni mormii isaanii ibsaniiru.Paakistaan: magaalaa Kaaraachiittis, hiriirtonni gara Imbaasii Ameerikaa deemuun mormii isaanii ibsachuuf yaalanis, poolisiin kora bittanneessaa akka of duuba deebi’an godhee jira. Qophii: Abuu IbtisaamQophii: Abuu Ibtisaam
text: #000016
text: Lubnaanitti lamiileen Falasxiin Poolisootaan walitti bu’an
text: #000017
text: Murtee Traamp hordofee mormiin jalqabame guyyaa afraffaaf itti fufee jira. Lammiileen Falasxiin West Baank fi Gaazaa keessa jiraatan loltoota Israa’el wajjiin walitti bu’aniiru. Israa’elis guyyaa kaleessaa Gaazaa irraa rokkeetni natti dhukaafame jettee xayyaaraan Gaazaa haleelte. Loltootni Hamaas lamaa fi lammiileen nagayaa lamas haleellaa xayyaaraa kanaan ajjeefamaniiru. Hiriira mormii guutummaa Falasxiin keessatti godhamaa jiru kanaan haga ammaa namoonni 900 ta’an madaahuu isaanii dhaabbanni fannoo diimaa beeksisee jira. Guutuu Dubbisi...
text: #000020
text: Haleellaa Boombii Gaazaa irratti raawwatameen, lammiileen falasxiin hanga 2 ajjeefamanii, 20 ol ammoo madaayuun gabaafame. Fincilli Falasxiinotaa ammas itti fufee jira. baay’inni namoota miidhamaniitis dachaan dabale.
text: #000021
text: Lammiileen Falasxiin guyyaa sadiif mormii cimaa kan geggeessaa jiran yoo tahu, mormii naannawa weest Baankii fi baha Al-Qudsiitti geggeeffame irratti waraanni mootummaa Isra’eel nama tokko ajjeesuun, namootni 200 ol kan miidhaman tahuu gabaasni ministeerri fayyaa Falasxiin irraa bahe ni mul’isa.
text: #000023
text: Ministeerri Barnoota Falasxiin akka Lammiileen Falasxiin bahanii fincilaan waamicha godhe hordofuun, barattooni Yuunivarsitii, manneen barnoota Sadarkaa tokkooffaa fi lammaffaa fincila kana irratti hirmaataa kan jiran tahuu gabaafameera.
text: #000024
text: Mootummoonni biyyoota adda addaatis Labsiin Traamp kun kan ummata Falisxiin fi Isra’eel jiddutti lolli akka cimu godhuu fi nageenya naannichaa booressu jechuun balaleeffatan.
text: #000025
text: Haaluma walfakkaatuun biyyoota adda addaa keessatti ummanni muslimaa Imbaasiiwwaan Ameerikaa duratti bahuun mormii cimaa dhageessisaa jiraatuu odeeyfannoo ni mul’isa.
text: #000026
text: Donaald Traamp labsii “magaalaa Al-Quds/Jerusalem magaalaa guddoo Isra’eeliiti” jedhu Arba’aa hardhaa kan beeksisu tahuu Waayit Haawus eega mirkaneessee booda, biyyoonni addunyaa heddu mormii dhageessisaa jiru. Traamp karoora isaa kana kaleessa Prezdaant Mahmuud Abbaasiif kan beeksise yoo tahu, Abbaas gama isaatiin Traamp karoora isaa kana yoo kan hin dhiisne tahe, balaa hamaa kan hordofsiissu tahuu akeekkachiise.
text: #000032
text: Guyyaa har’aa December 6, 2017 ammoo Bulchiinsi Falasxiin har’a irraa jalqabee guyyoota sadiihiif “guyyaa dallansuu” jechuun labse. Haaluma kanaan guyyaa Har’aa Lammiileen Falsxiin Gaazaa fi Al-Qudsi dabalatee magaalota heddu keessatti mormii cimaa kan gaggeessaa jiran tahuu gabaasni arganne ni mul’isa.
text: #000033
text: Ministeerri haajaa alaa Ameerikaan ibsa guyyaa kaleessaa baaseen, guyyoota dhufan kana keessa lammiileen biyyattii Isra’eel dabalatee gara biyyoota jiddu gala bahaa akka hin imalle akeekkachiise.
text: #000034
text: Bulchiinsi Falasxiin dhimmaa Al-Qudsi irraatti walgayiin ariifachiisaan akka waamamu gaafate.
text: #000038
text: Prezdaant Donaald Traamp magaalaan Al-QUDS magaalaa guddoo Isra’eel ta’uu isii beekkamtii kennuuf kan qophaayaa jiru tahuu miidiyaaleen Ameerikaa kan gabaasa jiran yoo tahu, dhimma kana torbee dhufu keessa labsuuf akka qophitti jirus gabaasni arganne ni mul’isa.
text: #000040
text: Kanuma hordofuun Dhaabbanni Hamaas ibsa guyyaa har’aa baaseen, Prezdaant Traamp magaalaan Al-QUDS magaalaa guddoo Isra’eeliiti jechuun labsii qopheessaa jiruu fi Imbaasii Ameerikaa gara magaalaa Al-Qudsiitti jijjiiruuf karoora baase akka dhaabu akeekkachiise.
text: #000041
text: Hamaas ibsa isaa kanaan, “Karoorri Ameerikaa kun Magaalaa Alquudsi to’annaa Isra’eel jala kan galchuu fi Lammiilee Falasxiin magaalaa tana keessaa akka ari’aman kan godhu waan taheef biyyoonni Arabaa Ameerikaan karoora kana akka hin raawwanne godhuu qabu” jedhe.
text: #000042
text: Donaald Tiraamp yeroo duula naa filadhaa geggeessaa turetti, Imbaasii Ameerikaa kan magaalaa Telaviivitti argamu gara magaalaa Al-qudsitti jijjiiruuf wadaa galuun isaa ni yaadatama. Dhimma kana irratti immoo Arba’aa dhufu ibsa ni keenna jedhamee eeggama.
text: #000043
text: 700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
  696: Azkaara Salaata waajibaa boodaa yeroo biroo yoo qara’e akkami?
text: #000046
text: Gamtaan Munshidoota Sikkoo fi Mandoo Hundeeffame
text: #000047
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000051